”Ettei tässä vain annettaisi Kimille ilmaiseksi näkyvyyttä?” kysyy Ulkopoliittisen instituutin tutkija Elina Sinkkonen.

Donald Trump ja Kim Jong-un suunnittelevat tapaamista.­

Kumpikin pitää itseään vastapuolta ovelampana.

Yhdysvaltain presidentti Donald Trump vaikuttaa uskovan, että hän on kovalla kielellä ja raskailla talouspakotteilla painostanut Pohjois-Korean harkitsemaan luopumista ydinaseista.

Pohjois-Korean johtaja Kim Jong-un sen sijaan luultavasti tulkitsee, että nimenomaan ydinpommi- ja ohjuskokeiden ansiosta hänet otetaan viimein vakavasti ja kelpuutetaan saman pöydän ääreen.